CELEX: 32016R0094
Language: lv
Date: 2016-01-20 00:00:00
Title: Eiropas Parlamenta un Padomes Regula (ES) 2016/94 (2016. gada 20. janvāris), ar ko atceļ konkrētus Šengenas acquis tiesību aktus attiecībā uz policijas sadarbību un tiesu iestāžu sadarbību krimināllietās

2.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 26/6
            
         EIROPAS PARLAMENTA UN PADOMES REGULA (ES) 2016/94
   (2016. gada 20. janvāris),
   ar ko atceļ konkrētus Šengenas acquis tiesību aktus attiecībā uz policijas sadarbību un tiesu iestāžu sadarbību krimināllietās
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 82. panta 1. punkta d) apakšpunktu un 87. panta 2. punkta a) un c) apakšpunktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:
   
               (1)
            
            
               Savienības tiesību aktu pārredzamības uzlabošana ir būtisks elements labākas tiesību aktu izstrādes stratēģijā, ko īsteno Savienības iestādes. Šajā saistībā ir lietderīgi atcelt tos tiesību aktus, kuriem vairs nav jēgas.
            
         
               (2)
            
            
               Vairāki tiesību akti, kas pieņemti attiecībā uz policijas sadarbību un tiesu iestāžu sadarbību krimināllietās un pieder pie Šengenas acquis, vairs nav aktuāli sava pagaidu rakstura dēļ vai tāpēc, ka to saturs ir iekļauts vēlāk pieņemtajos tiesību aktos.
            
         
               (3)
            
            
               Izpildu komitejas Lēmuma SCH/Com-ex (93)14 (2) mērķis bija uzlabot tiesu iestāžu praktisko sadarbību, lai apkarotu narkotiku tirdzniecību, un minētais lēmums attiecās tikai uz gadījumiem, kad kāda dalībvalsts atteicās sadarboties. Minētais lēmums kļuva nevajadzīgs pēc tam, kad stājās spēkā Konvencija par Eiropas Savienības dalībvalstu savstarpējo palīdzību krimināllietās, ko pieņēma ar Padomes Aktu 2000/C-197/01 (3) un kurā paredzēta pastiprināta dalībvalstu sadarbība savstarpējas palīdzības jomā attiecībā uz visiem noziedzīgajiem nodarījumiem un tāpēc arī attiecībā uz nelegālu narkotiku tirdzniecību.
            
         
               (4)
            
            
               Izpildu komitejas Deklarācija SCH/Com-ex (97) decl. 13 rev2 (4) attiecās uz nepilngadīgu personu nolaupīšanu un uz gadījumiem, kad viens no vecākiem nelikumīgi aizved nepilngadīgo no personas, kurai piešķirtas aizgādības tiesības. Minētā deklarācija kļuva nevajadzīga pēc tam, kad stājās spēkā Eiropas Parlamenta un Padomes Regula (EK) Nr. 562/2006 (5) un Komisijas Īstenošanas lēmums 2013/115/ES (6), kuri paredz jaunus noteikumus par to nepilngadīgo pārbaudi, kuri šķērso ārējās robežas, un par atbilstošajām SIRENE biroju darbībām.
            
         
               (5)
            
            
               Ar Izpildu komitejas Lēmumu SCH/Com-ex (98)52 (7) tika pieņemta Šengenas rokasgrāmata par policijas pārrobežu sadarbību, lai palīdzētu dalībvalstīm veikt pārrobežu operācijas. Minētais lēmums kļuva nevajadzīgs pēc tam, kad rokasgrāmatas saturs tika iekļauts atjauninātajā paraugprakses un ieteikumu katalogā pareizai Šengenas acquis piemērošanai policijas sadarbības jomā, Rokasgrāmatā par pārrobežu operācijām un Apkopojumā par tiesībaizsardzības iestāžu sadarbības koordinatoriem.
            
         
               (6)
            
            
               Ar Izpildu komitejas lēmumu SCH/Com-ex (99)11 Rev. 2 (8) tika pieņemts nolīgums par sadarbību tiesas procesos, kas saistīti ar ceļu satiksmes noteikumu pārkāpumiem. Minēto nolīgumu noslēdza konkrētas dalībvalstis un arī divas trešās valstis (Islande un Norvēģija). Tādējādi tas nav Šengenas acquis daļa. Turklāt tas tā arī nestājās spēkā un neviena dalībvalsts nav nākusi klajā ar minētā nolīguma 20. panta 3. punktā paredzēto deklarāciju attiecībā uz šā nolīguma savstarpēju piemērošanu starp dalībvalstīm, kuras to ir ratificējušas. Tādējādi minētajam lēmumam nav nozīmes un tas būtu jāatceļ.
            
         
               (7)
            
            
               Padomes Lēmumā 2008/173/TI (9) tika sīki izklāstīta tādu konkrētu testu darbības joma, organizācija, koordinācija un validācijas procedūras, kuru mērķis ir izvērtēt, vai Šengenas Informācijas sistēma II (SIS II) atbilst tehniskajām un funkcionālajām prasībām, kas noteiktas SIS II juridiskajos instrumentos. Minētais lēmums zaudēja savu juridisko spēku, kad 2013. gada 9. aprīlī stājās spēkā SIS II.
            
         
               (8)
            
            
               Juridiskās noteiktības un skaidrības labad minētie novecojušie lēmumi un deklarācija būtu jāatceļ.
            
         
               (9)
            
            
               Ņemot vērā to, ka šīs regulas mērķi, proti, atcelt vairākus novecojušus Savienības tiesību aktus attiecībā uz policijas un tiesu iestāžu sadarbību krimināllietās, kuri pieder pie Šengenas acquis, nevar pietiekami labi sasniegt atsevišķās dalībvalstīs, bet minēto mērķi var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību (LES) 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minētā mērķa sasniegšanai.
            
         
               (10)
            
            
               Saskaņā ar 1. un 2. pantu Protokolā Nr. 22 par Dānijas nostāju, kas pievienots LES un Līgumam par Eiropas Savienības darbību (LESD), Dānija nepiedalās šīs regulas pieņemšanā un Dānijai šī regula nav saistoša un nav jāpiemēro. Tā kā šī regula pilnveido Šengenas acquis, Dānija saskaņā ar minētā protokola 4. pantu sešos mēnešos pēc tam, kad Padome ir pieņēmusi lēmumu par šo regulu, izlemj, vai tā šo regulu ieviesīs savos tiesību aktos.
            
         
               (11)
            
            
               Šī regula ir to Šengenas acquis noteikumu pilnveidošana, kuru īstenošanā Īrija piedalās saskaņā ar 5. panta 1. punktu Protokolā Nr. 19 par Šengenas acquis, kas iekļauts Eiropas Savienības sistēmā, kas pievienots LES un LESD, un Padomes Lēmuma 2002/192/EK (10) 6. panta 2. punktu.
            
         
               (12)
            
            
               Pēc tam, kad 2013. gada 24. jūlijā Apvienotā Karaliste saskaņā ar 10. panta 4. punkta pirmās daļas pirmo teikumu Protokolā Nr. 36 par pārejas noteikumiem nāca klajā ar paziņojumu, minētos novecojušos lēmumus un deklarāciju no 2014. gada 1. decembra Apvienotajai Karalistei beidza piemērot saskaņā ar minētā protokola 10. panta 4. punkta pirmās daļas otro teikumu. Tādēļ Apvienotā Karaliste nepiedalās šīs regulas pieņemšanā un tai šī regula nav saistoša un nav jāpiemēro.
            
         
               (13)
            
            
               Attiecībā uz Islandi un Norvēģiju – saskaņā ar Nolīgumu, kas noslēgts starp Eiropas Savienības Padomi un Islandes Republiku un Norvēģijas Karalisti par šo valstu asociēšanu Šengenas acquis īstenošanā, piemērošanā un pilnveidošanā (11), šī regula ir to Šengenas acquis noteikumu pilnveidošana, kuri attiecas uz jomu, kas minēta Padomes Lēmuma 1999/437/EK (12) 1. pantā.
            
         
               (14)
            
            
               Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (13) ar šo regulu pilnveido tos Šengenas acquis noteikumus, kuri attiecas uz jomu, kas minēta Lēmuma 1999/437/EK 1. pantā, to lasot saistībā ar Padomes Lēmuma 2008/149/TI (14) 3. pantu.
            
         
               (15)
            
            
               Attiecībā uz Lihtenšteinu – saskaņā ar Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (15) šī regula ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. pantā, to lasot saistībā ar Padomes Lēmuma 2011/349/ES (16) 3. pantu,
            
         IR PIEŅĒMUŠI ŠO REGULU.
   1. pants
   Novecojušu tiesību aktu atcelšana
   Tiek atcelti šādi tiesību akti:
   
               —
            
            
               Lēmums SCH/Com-ex (93)14 (narkotiku tirdzniecības apkarošana),
            
         
               —
            
            
               Deklarācija SCH/Com-ex (97) decl. 13 rev. 2 (nepilngadīgo nolaupīšana),
            
         
               —
            
            
               Lēmums Sch/Com-ex (98) 52 (policijas rokasgrāmata),
            
         
               —
            
            
               Lēmums SCH/Com-ex (99)11 rev. 2 (ceļu satiksmes noteikumu pārkāpumi) un
            
         
               —
            
            
               Lēmums 2008/173/TI (SIS II testi).
            
         2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Strasbūrā, 2016. gada 20. janvārī
      
         
            Eiropas Parlamenta vārdā –
         
         
            priekšsēdētājs
         
         M. SCHULZ
      
      
         
            Padomes vārdā –
         
         
            priekšsēdētājs
         
         A.G. KOENDERS
      
   
   
      (1)  Eiropas Parlamenta 2015. gada 24. novembra nostāja (Oficiālajā Vēstnesī vēl nav publicēta) un Padomes 2015. gada 14. decembra lēmums.
   
      (2)  Izpildu komitejas lēmums (1993. gada 14. decembris) par tiesu iestāžu praktiskās sadarbības uzlabošanu, lai apkarotu narkotiku tirdzniecību (SCH/Com-ex (93) 14) (OV L 239, 22.9.2000., 427. lpp.).
   
      (3)  Padomes Akts (2000. gada 29. maijs), ar ko izstrādā Konvenciju par Eiropas Savienības dalībvalstu savstarpēju palīdzību krimināllietās saskaņā ar 34. pantu Līgumā par Eiropas Savienību (OV C 197, 12.7.2000., 1. lpp.).
   
      (4)  Izpildu komitejas Deklarācija (1998. gada 9. februāris) par nepilngadīgu personu nolaupīšanu (SCH/Com-ex (97) decl. 13 rev. 2) (OV L 239, 22.9.2000., 436. lpp.).
   
      (5)  Eiropas Parlamenta un Padomes Regula (EK) Nr. 562/2006 (2006. gada 15. marts), ar kuru ievieš Kopienas Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (OV L 105, 13.4.2006., 1. lpp.).
   
      (6)  Komisijas Īstenošanas lēmums 2013/115/ES (2013. gada 26. februāris) par SIRENE rokasgrāmatu un citiem īstenošanas pasākumiem otrās paaudzes Šengenas Informācijas sistēmai (SIS II) (OV L 71, 14.3.2013., 1. lpp.).
   
      (7)  Izpildu komitejas lēmums (1998. gada 16. decembris) attiecībā uz Rokasgrāmatu par policijas pārrobežu sadarbību (SCH/Com-ex (98) 52) (OV L 239, 22.9.2000., 408. lpp.).
   
      (8)  Izpildu komitejas lēmums (1999. gada 28. aprīlis), kurš attiecas uz Nolīgumu par sadarbību tiesas procesos, kas saistīti ar ceļu satiksmes noteikumu pārkāpumiem (SCH/Com-ex (99)11 rev. 2) (OV L 239, 22.9.2000., 428. lpp.).
   
      (9)  Padomes Lēmums 2008/173/TI (2008. gada 18. februāris) par otrās paaudzes Šengenas Informācijas sistēmas (SIS II) testiem (OV L 57, 1.3.2008., 14. lpp.).
   
      (10)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).
   
      (11)  OV L 176, 10.7.1999., 36. lpp.
   
   
      (12)  Padomes Lēmums 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (OV L 176, 10.7.1999., 31. lpp.).
   
      (13)  OV L 53, 27.2.2008., 52. lpp.
   
   
      (14)  Padomes Lēmums 2008/149/TI (2008. gada 28. janvāris) par to, lai Eiropas Savienības vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 50. lpp.).
   
      (15)  OV L 160, 18.6.2011., 3. lpp.
   
   
      (16)  Padomes Lēmums 2011/349/ES (2011. gada 7. marts) par to, lai Eiropas Savienības vārdā noslēgtu Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā, jo īpaši saistībā ar tiesu iestāžu sadarbību krimināllietās un policijas sadarbību (OV L 160, 18.6.2011., 1. lpp.).